Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 1006

4. A képzés főbb tanulmányi területei és azok arányai 4.1. Az összes kreditmennyiségen belül gyakorlathoz kapcsolódik: 47% 4.2. Főbb képzési szakaszok, témakörök és ezek kreditszáma 4.2.1. Alapozó képzés: 30 kredit — az összehasonlító irodalomtudomány általános és történeti-megértésbeli módszertana, célja, tárgya és szakterületei, irányzatai, 2001/80. szám — bevezetés a korstílusok, mozgalmak, régiók, kánonok problematikájába, — a „Stoffgeschichte”, a téma, a motívum, az archetípus, a toposz, a szövegközöttiség fogalma, — a műfordítás mint összehasonlító irodalomelméleti probléma, — hatás-befogadás irodalmak és írók között, — az irodalom közvetítői, — az irodalom és a társművészetek kapcsolatai, — a műfajelmélet az összehasonlító irodalomtudomány tükrében, — az irodalmi szövegek megértésének stratégiái (megértés, interpretáció, alkalmazás). 4.2.2. Törzs- és szakképzés: 75 kredit — az irodalmi műnemek és a nagy irodalmi korszakok történetének összehasonlító vizsgálata az ókortól a posztmodernségig, beleértve az összehasonlító világirodalomtörténet módszertani kérdéseit is, — az irodalmi műnemek (líra, epika, dráma) elméletének története, az összehasonlító szempont érvényesítésével, — az irodalomtudományos elméletek története: pozitivista filológia, szellemtörténet, formalista iskolák, „új kritika”, strukturalizmus, elbeszéléselmélet, szövegmagyarázat (hermeneutika), befogadáselmélet, dekonstrukció, a szövegösszefüggés elmélete (kontextualizmus), — történeti és összehasonlító költészetelméleti értelmező gyakorlatok, többségükben idegen nyelvű szövegek szemináriumi formában történő feldolgozása alapján, — a szövegközöttiség különböző formáinak tanulmányozása, — a műfordítás elmélete és gyakorlata, — az irodalom társadalmi-kulturális összefüggéseinek — más művészetek, bölcseleti, mitikus, kultúra- és gondolkodástörténeti — összehasonlító vizsgálata, — anyag-, motívum- és tématörténet, — színháztudomány, — a szöveg- és művészetközi jelentésképződés történeti kérdései.

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes